title: Sklep Sveta z dne 26. junija 2018 o imenovanju sedmih članov upravnega odbora Evropske agencije za varnost hrane

text:
                  2.7.2018

                  SL

                  Uradni list Evropske unije

                  C 230/2

            SKLEP SVETA
      z dne 26. junija 2018
      o imenovanju sedmih članov upravnega odbora Evropske agencije za varnost hrane
      (2018/C 230/02)
      SVET EVROPSKE UNIJE JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti člena 25(1) Uredbe,
      ob upoštevanju seznama kandidatov, ki ga je v pismu z dne 24. januarja 2018 Svetu predložila Evropska komisija,
      ob upoštevanju stališč, ki jih je v pismu z dne 16. maja 2018 izrazil Evropski parlament,
      ob upoštevanju naslednjega:

                  (1)

                  Bistvenega pomena je zagotoviti neodvisnost, visoko znanstveno kakovost, preglednost in učinkovitost Evropske agencije za varnost hrane. Prav tako je nujno treba zagotoviti sodelovanje navedene agencije z državami članicami.

                  (2)

                  Sedmim članom upravnega odbora Evropske agencije za varnost hrane se bo 30. junija 2018 iztekel mandat.

                  (3)

                  Zaradi imenovanja sedmih novih članov upravnega odbora Evropske agencije za varnost hrane je bil na podlagi dokumentacije, ki jo je predložila Komisija, in ob upoštevanju stališč, ki jih je izrazil Evropski parlament, preučen seznam, ki ga je predložila Komisija. Namen tega je zagotoviti najvišje standarde strokovne usposobljenosti, širok izbor ustreznega strokovnega znanja, na primer v vodstvu in javni upravi, ter najširšo možno geografsko porazdelitev znotraj Unije.

                  (4)

                  Člen 25(1) Uredbe (ES) št. 178/2002 zahteva, da imajo štirje člani upravnega odbora Evropske agencije za varnost hrane izkušnje iz organizacij, ki zastopajo potrošnike in druge interese v živilski verigi. Trem članom upravnega odbora z ustreznimi izkušnjami, enemu z izkušnjami iz organizacij, ki zastopajo potrošnike, in dvema z izkušnjami iz organizacij, ki zastopajo druge interese v živilski verigi, se bo 30. junija 2018 iztekel mandat. Te člane bi bilo zato treba nadomestiti s člani, ki imajo izkušnje iz organizacij, ki zastopajo potrošnike in druge interese v živilski verigi, pri čemer bi morali biti zastopani obe podkategoriji – potrošniki in drugi interesi v živilski verigi.

                  (5)

                  Člen 25(2) Uredbe (ES) št. 178/2002 določa, da je mandat članov štiri leta in se lahko enkrat podaljša. Eden izmed kandidatov z izkušnjami iz organizacij, ki zastopajo potrošnike, je bil za člana upravnega odbora že imenovan s sklepoma Sveta z dne 24. junija 2013 (2) in z dne 16. junija 2014 (3). Najprej je bil za preostanek mandata člana, ki je odstopil, na njegovo mesto imenovan za eno leto in zatem za celotni štiriletni mandat. Ta član bi zato moral biti imenovan samo za tri leta, da njegov mandat ne preseže obdobja osmih let –

            SPREJEL NASLEDNJI SKLEP:
      Člen 1
      Za obdobje od 1. julija 2018 do 30. junija 2022 se za nove člane upravnega odbora Evropske agencije za varnost hrane imenujejo:
      Geronimo Răducu BRĂNESCU
      Herman DIRICKS
      Libor DUPAL (*1)

      Iñaki EGUILEOR
      András SZÉKÁCS
      Annette TOFT (*2)

      Člen 2
      Za obdobje od 1. julija 2018 do 30. junija 2021 se za novega člana upravnega odbora Evropske agencije za varnost hrane imenuje:
      Raymond O’ROURKE (*3)

      Člen 3
      Ta sklep začne veljati na dan sprejetja.

         V Luxembourgu, 26. junija 2018

               Za Svet

               Predsednica

            E. ZAHARIEVA

         (1)  UL L 31, 1.2.2002, str. 1.

         (2)  Svet Sklepa dne 24. junija 2013 o imenovanju člana upravnega odbora Evropske agencije za varnost hrane (UL C 187, 29.6.2013, str. 7).

         (3)  Sklep Sveta z dne 16. junija 2014 o imenovanju polovice članov upravnega odbora Evropske agencije za varnost hrane (UL C 192, 21.6.2014, str. 2).

         (*1)  Izkušnje iz organizacij, ki zastopajo potrošnike.

         (*2)  Izkušnje iz organizacij, ki zastopajo druge interese v živilski verigi.

         (*3)  Izkušnje iz organizacij, ki zastopajo potrošnike.


title: Sklep Sveta (SZVP) 2018/1125 z dne 10. avgusta 2018 o spremembi Sklepa (SZVP) 2015/740 o omejevalnih ukrepih glede na razmere v Južnem Sudanu

text:
                  13.8.2018

                  SL

                  Uradni list Evropske unije

                  L 204/48

         SKLEP SVETA (SZVP) 2018/1125
         z dne 10. avgusta 2018
         o spremembi Sklepa (SZVP) 2015/740 o omejevalnih ukrepih glede na razmere v Južnem Sudanu
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 7. maja 2015 sprejel Sklep (SZVP) 2015/740 (1) o omejevalnih ukrepih glede na razmere v Južnem Sudanu.

                     (2)

                     Varnostni svet Združenih narodov je 13. julija 2018 sprejel Resolucijo 2428 (2018), s katero je zlasti uvedel embargo na orožje in dodal dve osebi na seznam oseb in subjektov, za katere veljajo omejevalni ukrepi.

                     (3)

                     Sklep (SZVP) 2015/740 bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Sklep (SZVP) 2015/740 se spremeni:

                        (1)

                        odstavek 2 člena 1 se nadomesti z naslednjim:

                           „2.   Prepovedano je tudi:

                                       (a)

                                       neposredno ali posredno zagotavljati tehnično pomoč, posredniške ali druge storitve, vključno z zagotavljanjem oboroženega najemniškega vojaškega osebja, kateri koli pravni ali fizični osebi, subjektu ali organu v Južnem Sudanu v zvezi z vojaškimi dejavnostmi ali predmeti iz odstavka 1 ali v zvezi z dobavljanjem, izdelavo, vzdrževanjem in uporabo takih predmetov v tej državi;

                                       (b)

                                       neposredno ali posredno zagotavljati financiranje ali finančno pomoč v zvezi z vojaškimi dejavnostmi ali predmeti iz odstavka 1, vključno zlasti z nepovratnimi sredstvi, posojili in zavarovanji izvoznih kreditov, kakor tudi zavarovanji ali pozavarovanji za kakršno koli prodajo, dobavo prenos ali izvoz ali za zagotavljanje s tem povezane tehnične pomoči, posredniških ali drugih storitev kateri koli fizični ali pravni osebi, subjektu ali organu v Južnem Sudanu v zvezi s takimi predmeti ali za njihovo uporabo v tej državi;

                                       (c)

                                       zavestno in namerno sodelovati pri dejavnostih, katerih namen ali učinek je izogibanje ukrepom, navedenim v točkah (a) ali (b).“;

                        (2)

                        člen 2 se nadomesti z naslednjim:

                           „Člen 2
                           Člen 1 se ne uporablja za prodajo, dobavo, prenos ali izvoz:

                                       (a)

                                       orožja in povezanega materiala ter usposabljanja in pomoči, namenjenih izključno za podporo osebju ZN, vključno z misijo Združenih narodov v Republiki Južni Sudan (UNMISS) in začasnimi varnostnimi silami Združenih narodov za Abyei (UNISFA), ali uporabo s strani tega osebja;

                                       (b)

                                       nesmrtonosne vojaške opreme, namenjene izključno za uporabo v humanitarne in varnostne namene, ter s tem povezane tehnične pomoči ali usposabljanja, o čemer je vnaprej uradno obveščen odbor Varnostnega sveta, ustanovljen v skladu z Resolucijo 2206 (2015) (v nadaljnjem besedilu: odbor);

                                       (c)

                                       zaščitnih oblačil, vključno z neprebojnimi jopiči in vojaškimi čeladami, ki so jih v Južni Sudan izključno za lastno uporabo začasno izvozili osebje ZN, predstavniki medijev ter delavci v humanitarnih in razvojnih organizacijah in povezano osebje;

                                       (d)

                                       orožja in povezanega materiala, ki ga v Južni Sudan začasno izvozijo sile države, ki v skladu z mednarodnim pravom ukrepa izključno in neposredno za lažjo zaščito ali evakuacijo svojih državljanov in tistih, za katere ima konzularno pristojnost v Južnem Sudanu, o čemer je vnaprej uradno obveščen odbor;

                                       (e)

                                       orožja in povezanega materiala ter tehničnega usposabljanja in pomoči za regionalno bojno skupino Afriške unije ali njej v podporo, ki so namenjeni izključno za regionalne operacije za boj proti Gospodovi odporniški vojski, o čemer je vnaprej uradno obveščen odboru;

                                       (f)

                                       orožja in povezanega materiala ter tehničnega usposabljanja in pomoči, ki so namenjeni izključno v podporo izvajanju pogojev mirovnega sporazuma, kot je vnaprej odobril odbor;

                                       (g)

                                       drugo prodajo ali dobavo orožja in povezanega materiala ali zagotavljanje pomoči ali osebja, kot je vnaprej odobril odbor.“;

                        (3)

                        vstavi se naslednji člen:

                           „Člen 2a

                              1.   Države članice v skladu z nacionalnimi pristojnostmi in zakonodajo ter skladno z mednarodnim pravom pregledajo ves tovor na njihovem ozemlju, vključno s pristanišči in letališči, ki je namenjen v Južni Sudan, če imajo informacije, na podlagi katerih utemeljeno domnevajo, da tovor vsebuje predmete, katerih dobava, prodaja, prenos ali izvoz je prepovedan na podlagi člena 1.

                              2.   Če države članice odkrijejo predmete, katerih dobava, prodaja, prenos ali izvoz je na podlagi člena 1 prepovedan, jih zasežejo in odstranijo (na primer tako, da jih uničijo, naredijo neuporabne, jih uskladiščijo ali pošljejo v uničenje v državo, ki ni država izvora ali namembna država).“;

                        (4)

                        v členu 3(1) se točka (a) nadomesti z naslednjim:

                                    „(a)

                                    ki jih je določil Varnostni svet ali odbor v skladu z odstavki 6, 7, 8 in 9 RVSZN 2206 (2015) in z odstavkom 14 RVSZN 2428 (2018), kot so navedene na seznamu v Prilogi I k temu sklepu;“;

                        (5)

                        v členu 6(1) se točka (a) nadomesti z naslednjim:

                                    „(a)

                                    osebe in subjekti, ki jih je določil Varnostni svet ali odbor v skladu z odstavki 6, 7, 8 in 12 RVSZN 2206 (2015) in z odstavkom 14 RVSZN 2428 (2018), kot so navedeni na seznamu v Prilogi I k temu sklepu;“.

            Člen 2
            Priloga I k Sklepu (SZVP) 2015/740 se spremeni, kot je določeno v Prilogi I k temu sklepu.

            Člen 3
            Priloga II k Sklepu (SZVP) 2015/740 se spremeni, kot je določeno v Prilogi II k temu sklepu.

            Člen 4
            Ta uredba začne veljati na dan objave v Uradnem listu Evropske unije.

            V Bruslju, 10. avgusta 2018

                  Za Svet

                  Predsednik

               G. BLÜMEL

            (1)  Sklep Sveta (SZVP) 2015/740 z dne 7. maja 2015 o omejevalnih ukrepih glede na razmere v Južnem Sudanu in razveljavitvi Sklepa 2014/449/SZVP (UL L 117, 8.5.2015, str. 52).

            PRILOGA I
            Na seznam iz Priloge I k Sklepu (SZVP) 2015/740 se dodata naslednji osebi:

               „7.   Malek REUBEN RIAK RENGU (tudi: (a) Malek Ruben)

               Naziv: generalpodpolkovnik
               Funkcija: (a) namestnik načelnika generalštaba za logistiko; (b) namestnik načelnika generalštaba in generalni inšpektor oboroženih sil
               Datum rojstva: 1. januar 1960
               Kraj rojstva: Yei, Južni Sudan
               Državljanstvo: južnosudansko
               Datum uvrstitve na seznam ZN: 13. julij 2018.

                  Druge informacije: Riak je bil kot namestnik načelnika generalštaba Sudanske ljudske osvobodilne vojske za logistiko eden od visokih uradnikov vlade Južnega Sudana, ki je načrtoval in nadzoroval ofenzivo v zvezni državi Unity leta 2015, ki je povzročila vsesplošno opustošenje in obsežno razselitev prebivalstva.

                  Informacije iz povzetka razlogov za uvrstitev na seznam, ki ga je pripravil Odbor za sankcije:

               Malek Ruben Riak je bil na seznam uvrščen 13. julija 2018 v skladu z odstavki 6, 7(a) in 8 Resolucije 2206 (2015), kar je bilo ponovno potrjeno v Resoluciji 2418 (2018) za ‚dejanja ali politike, ki ogrožajo mir, varnost ali stabilnost Južnega Sudana‘; zaradi ‚dejavnosti ali politik, katerih namen ali učinek je širjenje ali podaljševanje konflikta v Južnem Sudanu …‘, ter kot vodja ‚katerega koli subjekta, tudi katere koli južnosudanske vlade, opozicije, milice ali katere druge skupine, ki je sodelovala ali katere člani so sodelovali v kateri koli od dejavnosti, opisanih v odstavkih 6 in 7‘, in v skladu z odstavkom 14(e) navedene resolucije zaradi ‚načrtovanja, vodenja ali zagrešitve dejanj, ki vključujejo spolno nasilje in nasilje na podlagi spola, v Južnem Sudanu‘.
               Riak je bil v skladu s poročilom skupine strokovnjakov za Južni Sudan iz januarja 2016 (S/2016/70) eden iz skupine visokih varnostnih uradnikov, ki so načrtovali ofenzivo v zvezni državi Unity proti SPLM-IO z začetkom januarja 2015 in ki je nato nadzoroval njeno izvedbo od konca aprila 2015 naprej. Vlada Južnega Sudana je začela v začetku leta 2015 oboroževati mlade iz skupine Bul Nuer, da bi olajšala njihovo sodelovanje v ofenzivi. Večina mladih iz skupine Bul Nuer je že imela dostop do avtomatskih pušk modela AK, strelivo pa je bilo ključnega pomena za vzdrževanje njihovih operacij. Skupina strokovnjakov je poročala o dokazih, vključno s pričevanji iz vojaških virov, da je bilo s strani glavnega štaba Sudanske ljudske osvobodilne vojske skupinam mladih zagotovljeno strelivo posebej za ofenzivo. Riak je bil takrat namestnik načelnika generalštaba Sudanske ljudske osvobodilne vojske za logistiko. Ofenziva je povzročila sistematično uničevanje vasi in infrastrukture, prisilno razseljevanje lokalnega prebivalstva, neselektivno pobijanje in mučenje civilistov, vsesplošno uporabo spolnega nasilja, vključno z nasiljem nad starejšimi in otroki, ugrabitve in novačenje otrok vojakov ter obsežno razselitev prebivalstva. Po uničenju večine južnih in osrednjih delov zvezne države so številni mediji in humanitarne organizacije, pa tudi misija Združenih narodov v Južnem Sudanu (UNMISS), objavili poročila o obsegu zagrešenih zlorab.
               8.   Paul MALONG AWAN (tudi: (a) Paul Malong Awan Anei, (b) Paul Malong, (c) Bol Malong)

               Naziv: General
               Funkcija: (a) nekdanji načelnik generalštaba Sudanske ljudske osvobodilne vojske (SPLA), (b) nekdanji guverner province Severni Bahr el-Ghazal
               Datum rojstva: (a) 1962, (b) 4. december 1960, (c) 12. april 1960
               Kraj rojstva: Malualkon, Južni Sudan
               Državljanstvo: (a) južnosudansko, (b) ugandsko
               Št. potnega lista.: (a) S00004370, Južni Sudan, (b) D00001369, Južni Sudan, (c) 003606, Sudan, (d) 00606, Sudan, (e) B002606, Sudan
               Datum uvrstitve na seznam ZN: 13. julij 2018.

                  Druge informacije: Kot načelnik generalštaba SPLA je Malong s kršenjem dogovora o premirju in sporazuma iz leta 2015 o rešitvi spora v Južnem Sudanu (ARCSS) razširil oziroma podaljšal konflikt v tej državi. Usmerjal naj bi prizadevanja za uboj opozicijskega vodje Rieka Macharja. Enotam SPLA je odredil, da preprečijo prevoz humanitarne pomoči. Pod njegovim vodstvom je SPLA napadala civiliste, šole in bolnišnice, civiliste prisilila, da so se razselili, izvajala prisilna izginotja, samovoljno zadrževala civiliste ter jih mučila in posiljevala. Mobiliziral je plemensko milico Mathiang Anyoor Dinka, ki uporablja otroke vojake. Pod njegovim vodstvom je SPLA omejevala delo UNMISS, Skupnega odbora za spremljanje in evalvacijo (JMEC) ter osebju mehanizma za spremljanje izvajanja sporazumov o premirju in zagotavljanju varnosti v prehodnem obdobju (CTSAMM) onemogočala dostop do lokacij, kjer bi lahko preiskovali in evidentirali zlorabe.

                  Informacije iz povzetka razlogov za uvrstitev na seznam, ki ga je pripravil Odbor za sankcije:

               Paul Malong Awan je bil na seznam uvrščen 13. julija 2018 v skladu z odstavki 6, 7(a), 7(b), 7(c), 7(d), 7(f) in 8 Resolucije 2206 (2015), kot je bila potrjena v Resoluciji 2418 (2018), zaradi ‚dejavnosti ali politik, katerih namen ali učinek je širjenje ali podaljševanje konflikta v Južnem Sudanu ali oviranje pogovorov ali procesov za spravo ali mir, vključno s kršitvami dogovora o premirju‘; ‚dejanj ali politik, ki ogrožajo prehodne sporazume ali spodkopavajo politični proces v Južnem Sudanu‘; ‚napadov na civiliste, tudi ženske in otroke, z izvajanjem nasilnih dejanj (vključno z ubijanjem, pohabljanjem, mučenjem ali posilstvi ali drugimi oblikami spolnega nasilja), ugrabitev, prisilnih izginotij, prisilnih razselitev ali napadov na šole, bolnišnice, verske kraje ali lokacije, na katerih civilisti iščejo zatočišče, ali z ravnanjem, ki bi pomenilo hudo zlorabo ali kršitev človekovih pravic ali mednarodnega humanitarnega prava‘; ‚načrtovanja, dajanja navodil ali izvajanja dejanj, s katerimi se krši veljavno mednarodno pravo na področju človekovih pravic ali mednarodno humanitarno pravo, ali dejanj, s katerimi se zlorabljajo človekove pravice, v Južnem Sudanu‘; ‚uporabe ali rekrutiranja otrok s strani oboroženih skupin ali oboroženih sil v okviru oboroženega konflikta v Južnem Sudanu‘; ‚oviranja dejavnosti mednarodnih mirovnih, diplomatskih ali humanitarnih misij v Južnem Sudanu, vključno z mehanizmom IGAD za spremljanje in preverjanje premirja, ali dostave ali razdeljevanja humanitarne pomoči ali dostopa do nje‘ ter kot vodja ‚katerega koli subjekta, tudi katere koli južnosudanske vlade, opozicije, milice ali druge skupine, ki je ali katere člani so sodelovali v kateri koli dejavnosti, opisani v odstavkih 6 in 7‘.
               Malong je deloval kot načelnik generalštaba SPLA od 23. aprila 2014 do maja 2017. Kot nekdanji načelnik generalštaba je s kršenjem dogovora o premirju in sporazuma iz leta 2015 o rešitvi spora v Južnem Sudanu (ARCSS) razširil ali podaljšal konflikt v tej državi. Od začetka avgusta 2016 naj bi Malong usmerjal prizadevanja za uboj vodje južnosudanske opozicije Rieka Macharja. Z namernim ignoriranjem ukazov predsednika Salve Kiirja je 10. julija 2016 odredil tankovske napade, streljanje iz helikopterjev in pehotne napade na objekt ‚Jebel‘, Macharjevo rezidenco in bazo sudanskega ljudskega osvobodilnega gibanja v opoziciji (SPLM-IO). Malong je iz glavnega štaba SPLA osebno nadzoroval dejavnosti za onemogočenje Macharja. Od začetka avgusta 2016 si je Malong prizadeval, da bi SPLA takoj izvedla napad na objekt, kjer naj bi bil Machar, in od poveljnikov SPLA zahteval, da Macharja ne smejo prijeti živega. Poleg tega podatki kažejo, da je Malong v začetku leta 2016 enotam SPLA odredil, naj preprečijo prevoz humanitarne pomoči po reki Nil, na kraj, kjer je več deset tisoč civilistov trpelo lakoto, pri čemer je trdil, da pomoč v hrani ne bo prispela do civilistov, temveč jo bodo prestregle milice. Zaradi Malongovih ukazov je bil transport hrane po reki Nil preprečen za najmanj dva tedna.
               Ves čas mandata načelnika generalštaba SPLA je bil Malong odgovoren za hude zlorabe, ki so jih zakrivili SPLA in njene zavezniške sile, vključno z napadi na civiliste, prisilnim razseljevanjem, prisilnimi izginotji, samovoljnimi pridržanji, mučenjem in posilstvi. SPLA je pod njegovim vodstvom sprožila napade proti civilnemu prebivalstvu in namerno ubijala neoborožene civiliste na begu. Samo na področju mesta Yei so ZN med julijem 2016 in januarjem 2017 evidentirali 114 ubojev civilistov s strani SPLA in njenih zavezniških sil. SPLA je namerno napadala šole in bolnišnice. Malong naj bi aprila 2017 odredil SPLA, naj odstrani vse ljudi, vključno s civilisti, s področja okoli mesta Wau. Malong domnevno ni odvračal od pobojev civilistov s strani vojakov SPLA, osebe, osumljene skrivanja upornikov, pa naj bi bilo treba odstraniti.
               Po navedbah poročila preiskovalne komisije Afriške unije o Južnem Sudanu z dne 15. oktobra 2014 je bil Malong odgovoren za množično mobilizacijo plemenske milice Mathiang Anyoor Dinka, za katero je osebje mehanizma za spremljanje izvajanja sporazumov o premirju in zagotavljanju varnosti v prehodnem obdobju (CTSAMM) evidentiralo, da uporablja otroke vojake.
               V času, ko je Malong vodil SPLA, so vladne sile misiji Združenih narodov v Južnem Sudanu (UNMISS), Skupnemu odboru za spremljanje in evalvacijo (JMEC) in osebju mehanizma za spremljanje izvajanja sporazumov o premirju in zagotavljanju varnosti v prehodnem obdobju (CTSAMM) redno omejevale dostop, kadar so skušali raziskovati in dokumentirati zlorabe. Na primer 5. aprila 2017 je skupna patrulja ZN in CTSAMM skušala priti v mesto Pajok, vendar so jo vojaki SPLA poslali nazaj.“

            PRILOGA II
            Vnosi za osebi, ki sta navedeni spodaj, se črtajo v Prilogi II k Sklepu (SZVP) 2015/740:

                        —

                                    1.

                                    Paul Malong;

                        —

                                    3.

                                    Malek Reuben Riak.


title: Sklep Sveta z dne 4. septembra 2018 o sprejetju stališča Sveta o predlogu spremembe proračuna Evropske unije št. 4 za proračunsko leto 2018

text:
                  6.9.2018

                  SL

                  Uradni list Evropske unije

                  C 314/3

         SKLEP SVETA
         z dne 4. septembra 2018
         o sprejetju stališča Sveta o predlogu spremembe proračuna Evropske unije št. 4 za proračunsko leto 2018
         (2018/C 314/04)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti njenega člena 314 v povezavi s Pogodbo o ustanovitvi Evropske skupnosti za atomsko energijo in zlasti njenega člena 106a,
         ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) ter zlasti člena 41 Uredbe,
         ob upoštevanju naslednjega:

                     —

                     proračun Unije za proračunsko leto 2018 je bil dokončno sprejet 30. novembra 2017 (2),

                     —

                     Komisija je 31. maja 2018 predložila predlog spremembe proračuna št. 4 k splošnemu proračunu za proračunsko leto 2018 –

               SPREJEL NASLEDNJI SKLEP:

            Edini člen
            Svet je stališče o predlogu spremembe proračuna Evropske unije št. 4 za proračunsko leto 2018 sprejel 4. septembra 2018.
            Celotno besedilo si je mogoče prebrati na spletišču Sveta http://www.consilium.europa.eu/ ali ga od tam prenesti.

            V Bruslju, 4. septembra 2018

                  Za Svet

                  Predsednik

               G. BLÜMEL

            (1)  UL L 298, 26.10.2012, str. 1.

            (2)  UL L 57, 28.2.2018, str. 1.


Odločba Komisije z dne 30/05/2018 o razglasitvi združljivosti koncentracije s skupnim trgom (Zadeva št. COMP/M.7000 - Liberty Global plc / Ziggo N.V. / Vodafone Group Plc) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


               19.9.2018

               SL

               Uradni list Evropske unije

               C 334/193

      P8_TA(2017)0275
      Imenovanje nove članice Evropske komisije
      Sklep Evropskega parlamenta z dne 4. julija 2017 o potrditvi imenovanja Mariye Gabriel za članico Komisije (C8-0166/2017 – 2017/0805(NLE))
      (2018/C 334/23)

         Evropski parlament,

                  —

                  ob upoštevanju drugega odstavka člena 246 Pogodbe o delovanju Evropske unije,

                  —

                  ob upoštevanju člena 106a Pogodbe o ustanovitvi Evropske skupnosti za atomsko energijo,

                  —

                  ob upoštevanju točke 6 Okvirnega sporazuma o odnosih med Evropskim parlamentom in Evropsko komisijo (1),

                  —

                  ob upoštevanju odstopa Kristaline Georgieve z mesta članice Komisije,

                  —

                  ob upoštevanju pisma Sveta z dne 29. maja 2017, s katerim se je Svet posvetoval s Parlamentom o odločitvi, ki bo sprejeta v skupnem soglasju s predsednikom Komisije, o imenovanju Mariye Gabriel za članico Komisije (C8-0166/2017),

                  —

                  ob upoštevanju predstavitve Mariye Gabriel 20. junija 2017, ki sta jo vodila Odbor za industrijo, raziskave in energetiko ter Odbor za kulturo in izobraževanje, s pridružitvijo Odbora za notranji trg in varstvo potrošnikov, Odbora za pravne zadeve in Odbora za državljanske svoboščine, pravosodje in notranje zadeve, ter izjave o oceni, ki je bila pripravljena po predstavitvi,

                  —

                  ob upoštevanju člena 118 in Priloge VI Poslovnika,

                  1.

                  potrjuje imenovanje Mariye Gabriel za članico Komisije za preostanek mandata Komisije do 31. oktobra 2019;

                  2.

                  naroči svojemu predsedniku, naj ta sklep posreduje Svetu, Komisiji ter vladam držav članic.

         (1)  UL L 304, 20.11.2010, str. 47.


Odločba Komisije z dne 27/06/2018 o razglasitvi združljivosti koncentracije s skupnim trgom (Zadeva št. COMP/M.8738 - RHÔNE CAPITAL / The FLUIDRA Founding Families / ZODIAC HOLDCO) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2018/1535 z dne 28. septembra 2018 o podpisu, v imenu Unije, sporazuma o statusu med Evropsko unijo in nekdanjo jugoslovansko republiko Makedonijo glede ukrepov, ki jih izvaja Evropska agencija za mejno in obalno stražo v nekdanji jugoslovanski republiki Makedoniji

text:
                  15.10.2018

                  SL

                  Uradni list Evropske unije

                  L 257/23

         SKLEP SVETA (EU) 2018/1535
         z dne 28. septembra 2018
         o podpisu, v imenu Unije, sporazuma o statusu med Evropsko unijo in nekdanjo jugoslovansko republiko Makedonijo glede ukrepov, ki jih izvaja Evropska agencija za mejno in obalno stražo v nekdanji jugoslovanski republiki Makedoniji
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti točk (b) in (d) člena 77(2) in točke (c) člena 79(2) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     V skladu s členom 54(4) Uredbe (EU) 2016/1624 Evropskega parlamenta in Sveta (1) Unija v primerih, ko je predvideno, da bodo skupine evropske mejne in obalne straže napotene v tretjo državo zaradi izvajanja ukrepov, pri katerih bodo člani skupin imeli izvršilna pooblastila, ali kadar izvajanje drugih ukrepov v tretji državi zahteva takšno pooblastilo, z zadevno tretjo državo sklene sporazum o statusu. Sporazum o statusu mora zajemati vse vidike, potrebne za izvajanje ukrepov.

                     (2)

                     Svet je 21. februarja 2017 pooblastil Komisijo, da začne pogajanja z nekdanjo jugoslovansko republiko Makedonijo za sporazum o statusu glede ukrepov, ki jih izvaja Evropska agencija za mejno in obalno stražo v nekdanji jugoslovanski republiki Makedoniji (v nadaljnjem besedilu: sporazum).

                     (3)

                     Pogajanja o sporazumu so se začela 15. septembra 2017 in se uspešno zaključila s parafiranjem sporazuma 18. julija 2018.

                     (4)

                     Ta sklep predstavlja razvoj določb schengenskega pravnega reda, pri katerih Združeno kraljestvo v skladu s Sklepom Sveta 2000/365/ES (2) ne sodeluje; Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

                     (5)

                     Ta sklep predstavlja razvoj določb schengenskega pravnega reda, pri katerih Irska v skladu s Sklepom Sveta 2002/192/ES (3) ne sodeluje; Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

                     (6)

                     V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja. Ker ta sklep nadgrajuje schengenski pravni red, se Danska v skladu s členom 4 navedenega protokola v šestih mesecih od dne, ko Svet sprejme ta sklep, odloči, ali ga bo prenesla v svoje nacionalno pravo.

                     (7)

                     Sporazum bi bilo treba podpisati in odobriti besedili skupnih izjav, ki sta priloženi k temu sklepu –

               SPREJEL NASLEDNJI SKLEP:

            Člen 1
            Podpis, v imenu Unije, sporazuma o statusu med Evropsko unijo in nekdanjo jugoslovansko republiko Makedonijo glede ukrepov, ki jih izvaja Evropska agencija za mejno in obalno stražo v nekdanji jugoslovanski republiki Makedoniji (v nadaljnjem besedilu: Sporazum), se odobri s pridržkom sklenitve navedenega sporazuma (4).

            Člen 2
            Besedili skupnih izjav, priloženih temu sklepu, se odobrita v imenu Unije.

            Člen 3
            Predsednik Sveta je pooblaščen, da imenjuje osebo(-e), pooblaščeno(-e) za podpis sporazuma v imenu Unije.

            Člen 4
            Ta sklep začne veljati na dan sprejetja.

            V Bruslju, 28. septembra 2018

                  Za Svet

                  Predsednica

               M. SCHRAMBÖCK

            (1)  Uredba (EU) 2016/1624 Evropskega parlamenta in Sveta z dne 14. septembra 2016 o evropski mejni in obalni straži ter spremembi Uredbe (EU) 2016/399 Evropskega parlamenta in Sveta ter razveljavitvi Uredbe (ES) št. 863/2007 Evropskega parlamenta in Sveta, Uredbe Sveta (ES) št. 2007/2004 in Odločbe Sveta 2005/267/ES (UL L 251, 16.9.2016, str. 1).

            (2)  Sklep Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

            (3)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

            (4)  Besedilo sporazuma bo objavljeno skupaj s sklepom o njegovi sklenitvi.

            PRILOGA
            SKUPNA IZJAVA GLEDE ISLANDIJE, NORVEŠKE, ŠVICE IN LIHTENŠTAJNA
            Pogodbenici sta seznanjeni s tesnimi odnosi med Evropsko unijo ter Norveško, Islandijo, Švico in Lihtenštajnom, zlasti na podlagi sporazumov z dne 18. maja 1999 in 26. oktobra 2004 o pridružitvi navedenih držav k izvajanju, uporabi in razvoju schengenskega pravnega reda.
            V takih okoliščinah je zaželeno, da organi Norveške, Islandije, Švice in Lihtenštajna na eni strani ter organi nekdanje jugoslovanske republike Makedonije na drugi strani brez odlašanja sklenejo dvostranske sporazume o ukrepih, ki jih izvaja Evropska agencija za mejno in obalno stražo v nekdanji jugoslovanski republiki Makedoniji, in sicer z določbami, ki so podobne določbam tega sporazuma.
            SKUPNA IZJAVA
            Pogodbenici se strinjata, da to, da se vzdržita vseh ukrepov, ki bi lahko ogrozili morebitni nadaljnji kazenski pregon člana skupine s strani pristojnih organov države gostiteljice, vključuje, da se vzdržita dejavnega lajšanja vrnitve zadevnega člana skupine iz prostorov delovanja evropske mejne in obalne straže v nekdanji jugoslovanski republiki Makedoniji v njegovo matično državo članico pred potrditvijo s strani izvršnega direktorja Agencije.


Odločba Komisije z dne 31/08/2018 o razglasitvi združljivosti koncentracije s skupnim trgom (Zadeva št. COMP/M.9041 - Hutchison / Wind Tre) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 20/07/2018 o razglasitvi združljivosti koncentracije s skupnim trgom (Zadeva št. COMP/M.8837 - Blackstone / Thomson Reuters Financial & Risk Business) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 17/10/2018 o razglasitvi združljivosti koncentracije s skupnim trgom (Zadeva št. COMP/M.9107 - CGP Big Show Holdco, L.P. / NEP Group) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2018/1731 z dne 12. novembra 2018 o imenovanju dveh članov in dveh nadomestnih članov Odbora regij na predlog Kraljevine Danske

text:
                  16.11.2018

                  SL

                  Uradni list Evropske unije

                  L 288/9

         SKLEP SVETA (EU) 2018/1731
         z dne 12. novembra 2018
         o imenovanju dveh članov in dveh nadomestnih članov Odbora regij na predlog Kraljevine Danske
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga danske vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Erik NIELSEN je 5. aprila 2016 s Sklepom Sveta (EU) 2016/552 (4) kot član zamenjal Thomasa KASTRUPA-LARSENA. Kirstine BILLE je 7. marca 2017 s Sklepom Sveta (EU) 2017/426 (5) kot članica zamenjala Erika NIELSENA, Kirsten JENSEN pa je bila ponovno imenovana za članico.

                     (2)

                     Zaradi konca mandatov Kirstine BILLE in Jensa Christiana GJESINGA sta se sprostili dve mesti članov Odbora regij.

                     (3)

                     Zaradi konca mandatov Johna SCHMIDTA ANDERSENA in Kirsten JENSEN sta se sprostili dve mesti nadomestnih članov Odbora regij –

               SPREJEL NASLEDNJI SKLEP:

            Člen 1
            Za preostanek mandata, tj. do 25. januarja 2020, se v Odbor regij imenujejo:

                        (a)

                        za člane:

                                    —

                                    Jens Christian GJESING, Councillor Haderslev,

                                    —

                                    Kirstine BILLE, 2. Deputy Mayor Syddjurs,

                        (b)

                        za nadomestne člane:

                                    —

                                    Kirsten JENSEN, Mayor Hillerød,

                                    —

                                    Karsten SØNDERGAARD NIELSEN, Mayor Egedal.

            Člen 2
            Ta sklep začne veljati na dan sprejetja.

            V Bruslju, 12. novembra 2018

                  Za Svet

                  Predsednik

               G. BLÜMEL

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

            (4)  Sklep Sveta (EU) 2016/552 z dne 5. aprila 2016 o imenovanju člana Odbora regij na predlog Kraljevine Danske (UL L 95, 9.4.2016, str. 12).

            (5)  Sklep Sveta (EU) 2017/426 z dne 7. marca 2017 o imenovanju članice in nadomestne članice Odbora regij na predlog Kraljevine Danske (UL L 64, 10.3.2017, str. 108).


title: Sklep Sveta (EU) 2018/1730 z dne 12. novembra 2018 o stališču, ki se v imenu Evropske unije zavzame na drugem zasedanju konference pogodbenic Konvencije Minamata o živem srebru v zvezi s sprejetjem smernic za okolju varno začasno skladiščenje živega srebra, razen odpadkov, ki vsebujejo živo srebro, iz člena 10(2) in (3) Konvencije

text:
                  16.11.2018

                  SL

                  Uradni list Evropske unije

                  L 288/7

         SKLEP SVETA (EU) 2018/1730
         z dne 12. novembra 2018
         o stališču, ki se v imenu Evropske unije zavzame na drugem zasedanju konference pogodbenic Konvencije Minamata o živem srebru v zvezi s sprejetjem smernic za okolju varno začasno skladiščenje živega srebra, razen odpadkov, ki vsebujejo živo srebro, iz člena 10(2) in (3) Konvencije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Unija je Konvencijo Minamata o živem srebru (v nadaljnjem besedilu: Konvencija), ki je začela veljati 16. avgusta 2017, sprejela s Sklepom Sveta (EU) 2017/939 (1).

                     (2)

                     Na podlagi Sklepa MC-1/1 o poslovniku, ki ga je konferenca pogodbenic Konvencije sprejela na svojem prvem zasedanju, si morajo pogodbenice prizadevati za soglasno doseganje dogovorov o vseh vsebinskih vprašanjih.

                     (3)

                     Konferenca pogodbenic Konvencije mora na svojem drugem zasedanju, ki bo potekalo od 19. do 23. novembra 2018, sprejeti smernice za okolju varno začasno skladiščenje živega srebra, razen odpadkov, ki vsebujejo živo srebro (v nadaljnjem besedilu: smernice).

                     (4)

                     Primerno je določiti stališče, ki se v imenu Unije zavzame na drugem zasedanju konference pogodbenic Konvencije, ker bodo imelesmernice pravni učinek, saj morajo pogodbenice Konvencije take smernice upoštevati pri izvajanju ukrepov glede začasnega skladiščenja.

                     (5)

                     Unija je prispevala k reviziji osnutka smernic v okviru dela strokovnjakov med zasedanji, začetega s Sklepom MC-1/18, ki ga je konferenca pogodbenic Konvencije sprejela na svojem prvem zasedanju. Unija je ocenila, da ni treba predlagati nadaljnjih sprememb revidiranega osnutka smernic, ki izhaja iz tega dela med zasedanji.

                     (6)

                     Uredba (EU) 2017/852 Evropskega parlamenta in Sveta (2) in zlasti člen 7(3) Uredbe, je v skladu z določbami člena 10(2) Konvencije, kot jih dopolnjuje revidirani osnutek smernic.

                     (7)

                     Revidirani osnutek smernic bi bilo zato treba podpreti –

               SPREJEL NASLEDNJI SKLEP:

            Člen 1
            Stališče, ki se v imenu Evropske unije zavzame na drugem zasedanju konference pogodbenic Konvencije Minamata o živem srebru (COP2), je podpreti sprejetje smernic za okolju varno začasno skladiščenje živega srebra, razen odpadkov, ki vsebujejo živo srebro, iz člena 10(2) in (3) Konvencije, kot je navedeno v dokumentih, predloženih v sprejetje na COP2.
            Glede na razvoj dogodkov na COP2 se lahko predstavniki Unije, v posvetovanju z državami članicami med usklajevalnimi srečanji na samem zasedanju, sporazumejo o manjših spremembah dokumentov iz prvega odstavka brez nadaljnjega sklepa Sveta.

            Člen 2
            Ta sklep začne veljati na dan sprejetja.

            V Bruslju, 12. novembra 2018

                  Za Svet

                  Predsednik

               G. BLÜMEL

            (1)  Sklep Sveta (EU) 2017/939 z dne 11. maja 2017 o sklenitvi Konvencije Minamata o živem srebru v imenu Evropske unije (UL L 142, 2.6.2017, str. 4).

            (2)  Uredba (EU) 2017/852 Evropskega parlamenta in Sveta z dne 17. maja 2017 o živem srebru in razveljavitvi Uredbe (ES) št. 1102/2008 (UL L 137, 24.5.2017, str. 1).


title: Sklep Komisije (EU) 2018/1733 z dne 14. novembra 2018 o odobritvi, v imenu Evropske unije, spremembe Dodatka 1 k Prilogi XIII k Trgovinskemu sporazumu med Evropsko unijo in njenimi državami članicami na eni strani ter Kolumbijo, Ekvadorjem in Perujem na drugi strani

text:
                  16.11.2018

                  SL

                  Uradni list Evropske unije

                  L 288/15

         SKLEP KOMISIJE (EU) 2018/1733
         z dne 14. novembra 2018
         o odobritvi, v imenu Evropske unije, spremembe Dodatka 1 k Prilogi XIII k Trgovinskemu sporazumu med Evropsko unijo in njenimi državami članicami na eni strani ter Kolumbijo, Ekvadorjem in Perujem na drugi strani
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Sklepa Sveta 2012/735/EU z dne 31. maja 2012 o podpisu Trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani v imenu Unije in o njegovi začasni uporabi (1) ter zlasti člena 4 Sklepa,
         ob upoštevanju naslednjega:

                     (1)

                     Trgovinski sporazum med Evropsko unijo in njenimi državami članicami na eni strani ter Kolumbijo in Perujem na drugi strani (2) (v nadaljnjem besedilu: Sporazum) se od 1. marca 2013 (3) začasno uporablja za Peru in od 1. avgusta 2013 (4) za Kolumbijo. Ekvador je k Sporazumu pristopil s protokolom o pristopu (5), ki se začasno uporablja od 1. januarja 2017.

                     (2)

                     Člen 209 Sporazuma določa, da je po končanem postopku ugovora in pregledu geografskih označb, kakor je navedeno v členu 208, v Dodatek 1 k Prilogi XIII k Sporazumu možno dodajati nove geografske označbe.

                     (3)

                     Kolumbija je Uniji predložila zahtevek za vključitev novih geografskih označb v Dodatek 1 k Prilogi XIII k Sporazumu. Unija je zaključila postopek ugovora in pregled devetih novih geografskih označb iz Kolumbije.

                     (4)

                     Člen 257(2) Sporazuma določa, da je Pododbor za intelektualno lastnino, ki so ga pogodbenice ustanovile v skladu s členom 257(1) Sporazuma, odgovoren, da oceni informacije iz člena 209 Sporazuma in Odboru za trgovino, ki so ga pogodbenice ustanovile v skladu s členom 12(1) Sporazuma, predlaga spremembe Dodatka 1 k Prilogi XIII k Sporazumu.

                     (5)

                     Pododbor za intelektualno lastnino je 5. oktobra 2018 ocenil informacije o devetih novih geografskih označbah Kolumbije in Odboru za trgovino predlagal ustrezno spremembo Dodatka 1 k Prilogi XIII k Sporazumu.

                     (6)

                     Člen 13(1)(d) Sporazuma določa, da je Odbor za trgovino odgovoren za ocenjevanje in sprejemanje sklepov, predvidenih v Sporazumu, o vseh zadevah, ki jih nanj naslovijo specializirani organi, ustanovljeni v skladu s Sporazumom.

                     (7)

                     V skladu s členom 14(3) Sporazuma v primerih iz člena 12(4) vsak sklep sprejmeta pogodbenica EU in zadevna andska država podpisnica ter ima učinek le med navedenima pogodbenicama. Zadeva spada na področje uporabe določb člena 12(4), saj se nanaša izključno na dvostranski odnos med pogodbenico EU in Kolumbijo, ter je bila obravnavana na dvostranskem srečanju Pododbora za intelektualno lastnino.

                     (8)

                     Dodatek 1 k Prilogi XIII k Sporazumu bi bilo zato treba spremeniti in spremembe odobriti v imenu Unije –

               SPREJELA NASLEDNJI SKLEP:

            Člen 1
            Spremembe Dodatka 1 k Prilogi XIII k Trgovinskemu sporazumu med Evropsko unijo in njenimi državami članicami na eni strani ter Kolumbijo, Ekvadorjem in Perujem na drugi strani iz osnutka sklepa Odbora za trgovino se odobrijo v imenu Evropske unije.
            Osnutek sklepa Odbora za trgovino je v Prilogi k temu sklepu.

            Člen 2
            Vodja delegacije Unije v Odboru za trgovino je pooblaščen, da v imenu Evropske unije odobri sklep navedenega odbora.

            Člen 3
            Sklep Odbora za trgovino se po sprejetju objavi v Uradnem listu Evropske unije.

            Člen 4
            Ta sklep začne veljati dan po objavi v Uradnem listu Evropske unije.

            V Bruslju, 14. novembra 2018

                  Za Komisijo

                  Predsednik

               Jean-Claude JUNCKER

            (1)  UL L 354, 21.12.2012, str. 1.

            (2)  Trgovinski sporazum med Evropsko unijo in njenimi državami članicami na eni strani ter Kolumbijo in Perujem na drugi strani (UL L 354, 21.12.2012, str. 3).

            (3)  Obvestilo o začasni uporabi Trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani s strani Evropske unije in Peruja (UL L 56, 28.2.2013, str. 1).

            (4)  Obvestilo o začasni uporabi, s strani Evropske unije in Kolumbije, Trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani (UL L 201, 26.7.2013, str. 7).

            (5)  Sklep Sveta (EU) 2016/2369 z dne 11. novembra 2016 o podpisu, v imenu Unije, in začasni uporabi Protokola o pristopu k Trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani, da se upošteva pristop Ekvadorja (UL L 356, 24.12.2016, str. 1).

            PRILOGA

                  SKLEP ODBORA ZA TRGOVINO št. […]/2018
                  z dne […] 2018
                  o spremembi Dodatka 1 k Prilogi XIII k Trgovinskemu sporazumu med Evropsko unijo in njenimi državami članicami na eni strani ter Kolumbijo, Ekvadorjem in Perujem na drugi strani
                  ODBOR ZA TRGOVINO JE –
                  ob upoštevanju Trgovinskega sporazuma med Evropsko unijo in njenimi državami članicami na eni strani ter Kolumbijo, Ekvadorjem in Perujem na drugi strani ter zlasti člena 13(1)(d) Sporazuma,
                  ob upoštevanju naslednjega:

                              (1)

                              Kolumbija je na podlagi člena 209 Sporazuma Uniji 11. februarja 2014 predložila zahtevek za vključitev novih geografskih označb v Dodatek 1 k Prilogi XIII k Sporazumu. Unija je zaključila postopek ugovora in pregled devetih novih geografskih označb Kolumbije.

                              (2)

                              Na podlagi člena 257(2) Sporazuma je Pododbor za intelektualno lastnino 5. oktobra 2018 na srečanju med pogodbenico EU in Kolumbijo ocenil informacije o devetih novih geografskih označbah Kolumbije in Odboru za trgovino predlagal ustrezno spremembo Dodatka 1 k Prilogi XIII k Sporazumu.

                              (3)

                              Dodatek 1 k Prilogi XIII k Sporazumu bi bilo zato treba spremeniti.

                              (4)

                              Sklep o spremembi Dodatka 1 k Prilogi XIII k Sporazumu se lahko na podlagi člena 14(3) Sporazuma sprejme na srečanju Odbora za trgovino med pogodbenico EU in Kolumbijo, saj se nanaša izključno na dvostranski odnos med njima in ne vpliva na pravice in obveznosti druge andske države podpisnice –

                        SPREJEL NASLEDNJI SKLEP:

                     Člen 1
                     V preglednico pod točko (a) „Geografske označbe iz Kolumbije za kmetijske proizvode in živila, vina, žgane pijače in aromatizirana vina“ Dodatka 1 k Prilogi XIII k Sporazumu se dodajo vnosi iz Priloge k temu sklepu.

                     Člen 2
                     Ta sklep, pripravljen v dveh izvodih, podpišeta predstavnika Odbora za trgovino, ki sta za namene spremembe Sporazuma pooblaščena za delovanje v imenu pogodbenic. Ta sklep začne učinkovati na dan zadnjega podpisa.
                     Ta sklep začne veljati na dan sprejetja.

                     V/Na

                           Za Odbor za trgovino

                           Vodja delegacije EU

                           Vodja delegacije Kolumbije

            PRILOGA

                        Café de Nariño

                        kava

                        Café de Cauca

                        kava

                        Café del Huila

                        kava

                        Bizcocho de Achira del Huila

                        kruh, fino pecivo, slaščice, keksi in drugi pekovski izdelki

                        Queso Paipa

                        siri

                        Queso del Caquetá

                        siri

                        Clavel de Colombia

                        cvetje in okrasne rastline

                        Rosa de Colombia

                        cvetje in okrasne rastline

                        Crisantemo de Colombia

                        cvetje in okrasne rastline


title: Sklep Organa za evropske politične stranke in evropske politične fundacije z dne 29. avgusta 2018 o izbrisu Zveze evropskih nacionalnih gibanj iz registra

text:
                  16.11.2018

                  SL

                  Uradni list Evropske unije

                  C 417/9

         SKLEP ORGANA ZA EVROPSKE POLITIČNE STRANKE IN EVROPSKE POLITIČNE FUNDACIJE
         z dne 29. avgusta 2018
         o izbrisu Zveze evropskih nacionalnih gibanj iz registra
         (Besedilo v francoskem jeziku je edino verodostojno)
         (2018/C 417/05)
         ORGAN ZA EVROPSKE POLITIČNE STRANKE IN EVROPSKE POLITIČNE FUNDACIJE –
         ob upoštevanju Pogodbe o delovanju Evropske unije,
         ob upoštevanju Pogodbe o ustanovitvi Evropske skupnosti za atomsko energijo,
         ob upoštevanju Uredbe (EU, Euratom) št. 1141/2014 Evropskega parlamenta in Sveta z dne 22. oktobra 2014 o statutu in financiranju evropskih političnih strank in evropskih političnih fundacij (1) ter zlasti člena 40a Uredbe,
         ob upoštevanju naslednjega:

                     (1)

                     Evropska komisija je 13. septembra 2017 predložila predlog uredbe Evropskega parlamenta in Sveta o spremembi Uredbe (EU, Euratom) št. 1141/2014 o statutu in financiranju evropskih političnih strank in evropskih političnih fundacij (2).

                     (2)

                     Organ za evropske politične stranke in evropske politične fundacije (v nadaljnjem besedilu: organ) je 20. septembra 2017 od Zveze evropskih nacionalnih gibanj (v nadaljnjem besedilu: AEMN) prejel vlogo za registracijo kot evropska politična stranka v skladu s členom 8(1) Uredbe (EU, Euratom) št. 1141/2014.

                     (3)

                     Organ je 12. januarja 2018 sprejel sklep, da se AEMN registrira kot evropska politična stranka (v nadaljnjem besedilu: sklep o registraciji).

                     (4)

                     Sklep o registraciji je bil objavljen v Uradnem listu Evropske unije6. aprila 2018 in AEMN je pridobil evropsko pravno osebnost.

                     (5)

                     Evropski parlament in Svet sta 3. maja 2018 sprejela Uredbo (EU, Euratom) 2018/673 (3) o spremembi Uredbe (EU, Euratom) št. 1141/2014. Uredba (EU, Euratom) 2018/673 je začela veljati na dan objave v Uradnem listu Evropske unije, to je 4. maja 2018, med drugim pa je spremenila pogoje, ki jih morajo vlagatelji izpolnjevati za registracijo kot evropska politična stranka.

                     (6)

                     V skladu s členom 40a(3) Uredbe (EU, Euratom) št. 1141/2014 so morale evropske politične stranke, registrirane pred 4. majem 2018, najpozneje do 5. julija 2018 predložiti dokazila, da izpolnjujejo pogoje iz točk (b) in (ba) člena 3(1) Uredbe (EU, Euratom) št. 1141/2014, kakor je bila spremenjena (v nadaljnjem besedilu: spremenjeni pogoji registracije).

                     (7)

                     Organ je 4. maja 2018 na vse registrirane evropske politične stranke naslovil dopis, v katerem jih je seznanil, da se je zakonodajni proces za sprejetje Uredbe (EU, Euratom) 2018/673 zaključil (v nadaljnjem besedilu: dopis z dne 4. maja 2018). V dopisu z dne 4. maja 2018 je navedel posledice novega pravnega okvira in evropske politične stranke opozoril, da morajo najpozneje do 5. julija 2018 predložiti dokazila, da izpolnjujejo spremenjene pogoje registracije.

                     (8)

                     AEMN do 5. julija 2018 ni predložil dokazil, da izpolnjuje spremenjene pogoje registracije.

                     (9)

                     Organ je 3. avgusta 2018 AEMN poslal predhodno oceno, da bi mu omogočil zaslišanje v skladu s členom 34 Uredbe (EU, Euratom) št. 1141/2014 v zvezi s spremenjenimi pogoji registracije in dejstvom, da do 5. julija 2018 ni predložil dokazil.

                     (10)

                     AEMN ni predložil pripomb v odgovor na predhodno oceno organa z dne 3. avgusta 2018.

                     (11)

                     V skladu s členom 40a(4) Uredbe (EU, Euratom) št. 1141/2014 organ meni, da AEMN do 5. julija 2018 ni izpolnil spremenjenih pogojev za registracijo, zato se AEMN izbriše iz registra –

               JE SPREJEL NASLEDNJI SKLEP:

            Člen 1
            Zveza evropskih nacionalnih gibanj se izbriše iz registra evropskih političnih strank in fundacij.

            Člen 2
            Ta sklep je naslovljen na:

                        Zveza evropskih nacionalnih gibanj

                        11 rue de Wissembourg

                        67000 Strasbourg

                        FRANCIJA

            V Bruslju, 29. avgusta 2018

                  Za Organ za evropske politične stranke in evropske politične fundacije

                  Direktor

               M. ADAM

            (1)  UL L 317, 4.11.2014, str. 1.

            (2)  COM(2017) 481 – 2017/0219 (COD).

            (3)  UL L 114 I, 4.5.2018, str. 1.


title: Sklep Organa za evropske politične stranke in evropske politične fundacije z dne 13. septembra 2018 o izbrisu Zveze za mir in svobodo iz registra

text:
                  16.11.2018

                  SL

                  Uradni list Evropske unije

                  C 417/11

         SKLEP ORGANA ZA EVROPSKE POLITIČNE STRANKE IN EVROPSKE POLITIČNE FUNDACIJE
         z dne 13. septembra 2018
         o izbrisu Zveze za mir in svobodo iz registra
         (Besedilo v francoskem, nemškem in nizozemskem jeziku je edino verodostojno)
         (2018/C 417/06)
         ORGAN ZA EVROPSKE POLITIČNE STRANKE IN EVROPSKE POLITIČNE FUNDACIJE JE –
         ob upoštevanju Pogodbe o delovanju Evropske unije,
         ob upoštevanju Pogodbe o ustanovitvi Evropske skupnosti za atomsko energijo,
         ob upoštevanju Uredbe (EU, Euratom) št. 1141/2014 Evropskega parlamenta in Sveta z dne 22. oktobra 2014 o statutu in financiranju evropskih političnih strank in evropskih političnih fundacij (1) ter zlasti člena 40a Uredbe,
         ob upoštevanju naslednjega:

                     (1)

                     Organ za evropske politične stranke in evropske politične fundacije (v nadaljnjem besedilu: organ) je 11. septembra 2017 od Zveze za mir in svobodo prejel vlogo za registracijo kot evropska politična stranka v skladu s členom 8(1) Uredbe (EU, Euratom) št. 1141/2014.

                     (2)

                     Evropska komisija je 13. septembra 2017 predstavila predlog uredbe Evropskega parlamenta in Sveta o spremembi Uredbe (EU, Euratom) št. 1141/2014 o statutu in financiranju evropskih političnih strank in evropskih političnih fundacij (2).

                     (3)

                     Organ je 9. februarja 2018 sprejel sklep o registraciji Zveze za mir in svobodo kot evropske politične stranke. Sklep o registraciji je bil 6. junija 2018 objavljen v Uradnem listu Evropske unije, Zveza za mir in svobodo pa je na ta dan pridobila evropsko pravno osebnost.

                     (4)

                     Evropski parlament in Svet sta 3. maja 2018 sprejela Uredbo (EU, Euratom) 2018/673 (3) o spremembi Uredbe (EU, Euratom) št. 1141/2014. Uredba (EU, Euratom) 2018/673 je začela veljati na dan objave v Uradnem listu Evropske unije, to je 4. maja 2018, in je med drugim spremenila pogoje, ki jih morajo vlagatelji izpolnjevati za registracijo kot evropska politična stranka.

                     (5)

                     V skladu s členom 40a(3) Uredbe (EU, Euratom) št. 1141/2014 so morale evropske politične stranke, ki so bile registrirane pred 4. majem 2018, najkasneje do 5. julija 2018 predložiti dokazila, da izpolnjujejo pogoje iz točk (b) in (ba) člena 3(1) Uredbe (EU, Euratom) št. 1141/2014, kot so bili spremenjeni (v nadaljnjem besedilu: spremenjeni pogoji za registracijo).

                     (6)

                     Dne 4. maja 2018 je organ vsem registriranim evropskim političnim strankam poslal pismo, v katerem jih je obvestil o zaključku zakonodajnega postopka za sprejetje Uredbe (EU, Euratom) 2018/673 (v nadaljnjem besedilu: pismo z dne 4. maja 2018). V tem pismu je pojasnil posledice novega pravnega okvira in evropske politične stranke opozoril, da morajo do 5. julija 2018 predložiti dokazila, da izpolnjujejo spremenjene pogoje za registracijo.

                     (7)

                     Organ je dne 22. junija 2018 od Kotleba – L’udová Strana Naše Slovensko („LSNS“) prejel vlogo, ki med drugim navaja, da je LSNS stranka članica Zveze za mir in svobodo in je zastopana v državnem svetu Slovaške republike.

                     (8)

                     Organ je dne 2. julija 2018 od Nationaldemokratische Partei Deutschlands („NPD“) prejel vlogo, ki med drugim navaja, da je NPD stranka članica Zveze za mir in svobodo in je zastopana v Evropskem parlamentu.

                     (9)

                     Organ od Zveze za mir in svobodo ali nacionalnih političnih strank v imenu Zveze za mir in svobodo do 5. julija 2018 ni prejel drugih dokazil, da je Zveza za mir in svobodo izpolnila spremenjene pogoje za registracijo.

                     (10)

                     Organ je dne 10. avgusta 2018 Zvezi za mir in svobodo poslal predhodno oceno, da bi ji omogočil zaslišanje v skladu s členom 34 Uredbe (EU, Euratom) št. 1141/2014 v zvezi s spremenjenimi pogoji za registracijo in ker do 5. julija 2018 ni predložila zadostnih dokazil.

                     (11)

                     Zveza za mir in svobodo na predhodno oceno organa z dne 10. avgusta 2018 ni podala pripomb.

                     (12)

                     Organ meni, da Zveza za mir in svobodo v roku, ki ga je določil evropski zakonodajalec, ni dokazala, da izpolnjuje spremenjene pogoje za registracijo, ker je do 5. julija 2018 predložila nezadostno dokumentacijo, in sicer dokumentacijo strank LSNS (Slovaška) in NPD (Nemčija). Ti dve vlogi ne zadostujeta kot dokaz, da Zveza za mir in svobodo izpolnjuje spremenjene pogoje za registracijo v najmanj četrtini držav članic.

                     (13)

                     Organ tudi meni, da preizkus navedb iz vlog LSNS in NPD ni potreben, ker tudi če bi bile te vloge načeloma primerne za dokazovanje, da Zveza za mir in svobodo izpolnjuje spremenjene pogoje za registracijo v dveh državah članicah, to ne bi spremenilo dejstva, da Zveza za mir in svobodo do 5. julija 2018 ni predložila zadostne dokumentacije.

                     (14)

                     Organ v skladu s členom 40a(4) Uredbe (EU, Euratom) št. 1141/2014 meni, da Zveza za mir in svobodo do 5. julija 2018 ni dokazala, da izpolnjuje spremenjene pogoje za registracijo, in da jo je treba zato izbrisati iz registra –

               SPREJEL NASLEDNJI SKLEP:

            Člen 1
            Zveza za mir in svobodo se izbriše iz registra.

            Člen 2
            Ta sklep je naslovljen na:

                        Zveza za mir in svobodo

                        Sentier de Montigny 16

                        6060 Gilly

                        BELGIJA

            V Bruslju, 13. septembra 2018

                  Za Organ za evropske politične stranke in evropske politične fundacije

                  Direktor

               M. ADAM

            (1)  UL L 317, 4.11.2014, str. 1.

            (2)  COM(2017) 481 – 2017/0219 (COD).

            (3)  UL L 114 I, 4.5.2018, str. 1.


title: Sklep Sveta (EU) 2018/1893 z dne 16. julija 2018 o podpisu, v imenu Evropske unije, sporazuma v obliki izmenjave pisem med Evropsko unijo in Kraljevino Maroko o spremembi protokolov št. 1 in št. 4 k Evro-mediteranskemu pridružitvenemu sporazumu med Evropskimi skupnostmi in njihovimi državami članicami na eni strani ter Kraljevino Maroko na drugi strani

text:
                  6.12.2018

                  SL

                  Uradni list Evropske unije

                  L 310/1

         SKLEP SVETA (EU) 2018/1893
         z dne 16. julija 2018
         o podpisu, v imenu Evropske unije, sporazuma v obliki izmenjave pisem med Evropsko unijo in Kraljevino Maroko o spremembi protokolov št. 1 in št. 4 k Evro-mediteranskemu pridružitvenemu sporazumu med Evropskimi skupnostmi in njihovimi državami članicami na eni strani ter Kraljevino Maroko na drugi strani
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Evro-mediteranski pridružitveni sporazum med Evropskimi skupnostmi in njihovimi državami članicami na eni strani ter Kraljevino Maroko na drugi strani (1) (v nadaljnjem besedilu: pridružitveni sporazum) je začel veljati 1. marca 2000.

                     (2)

                     Odkar je začel veljati pridružitveni sporazum, je Unija še naprej krepila dvostranske odnose s Kraljevino Maroko in ji dodelila prednostni status.

                     (3)

                     Unija ne prejudicira rezultata političnega procesa o končnem statusu Zahodne Sahare, ki se odvija pod okriljem Združenih narodov, ter vedno znova potrjuje svojo zavezanost reševanju spora v Zahodni Sahari, ki je trenutno vpisana na seznam ozemelj brez samouprave, katerega večji del je zdaj pod upravo Kraljevine Maroko. V celoti podpira prizadevanja generalnega sekretarja Združenih narodov in njegovega osebnega odposlanca, da bi stranema pomagali doseči pravično, trajno in za obe strani sprejemljivo politično rešitev, ki bi omogočala samoodločbo ljudstva Zahodne Sahare v okviru ureditev, skladnih s cilji in načeli iz Listine Združenih narodov, kot so zapisani v resolucijah Varnostnega sveta Združenih narodov, zlasti v resolucijah 2152 (2014), 2218 (2015), 2385 (2016), 2351 (2017) in 2414 (2018).

                     (4)

                     Odkar je začel veljati pridružitveni sporazum, so se proizvodi iz Zahodne Sahare s potrjenim maroškim poreklom uvažali v Unijo na podlagi tarifnih preferencialov, določenih z upoštevnimi določbami navedenega sporazuma.

                     (5)

                     Vendar je Sodišče v sodbi, ki jo je izdalo v zadevi C-104/16 P (2), določilo, da pridružitveni sporazum velja le za ozemlje Kraljevine Maroko, ne pa tudi Zahodne Sahare, ki je nesamoupravno ozemlje.

                     (6)

                     Pomembno je poskrbeti, da trgovinski tokovi, ki so se razvili skozi leta, ne bodo moteni, ter hkrati določiti ustrezna jamstva za varstvo mednarodnega prava, vključno s človekovimi pravicami, in trajnostni razvoj zadevnih ozemelj. Svet je 29. maja 2017 Komisijo pooblastil za začetek pogajanj s Kraljevino Maroko, da v skladu s sodbo Sodišča določi pravno podlago za odobritev tarifnih preferencialov, ki so s pridružitvenim sporazumom predvideni za proizvode s poreklom iz Zahodne Sahare. Sporazum med Evropsko unijo in Kraljevino Maroko je edini način za zagotovitev, da je uvoz proizvodov s poreklom iz Zahodne Sahare upravičen do preferencialnega porekla, saj lahko le maroški organi zagotovijo spoštovanje pravil za odobritev takih preferencialov.

                     (7)

                     Komisija je ocenila morebitne posledice takega sporazuma za trajnostni razvoj, zlasti z vidika prednosti in slabosti, ki jih tarifni preferenciali, odobreni za proizvode iz Zahodne Sahare, prinašajo za zadevno prebivalstvo, ter njihovih učinkov na izkoriščanje naravnih virov na zadevnih ozemljih. Učinke tarifnih ugodnosti na zaposlovanje, človekove pravice in izkoriščanje naravnih virov je zelo težko izmeriti, saj so posredni. Prav tako ni lahko pridobiti objektivnih informacij v zvezi s tem.

                     (8)

                     Kljub temu iz te ocene izhaja, da koristi za gospodarstvo Zahodne Sahare, ki jih prinaša odobritev tarifnih preferencialov, določenih v pridružitvenem sporazumu za proizvode s poreklom iz Zahodne Sahare, ter zlasti močan gospodarski vzvod in torej družbeni razvoj, ki ga to prinaša, na splošno presegajo slabosti, omenjene v postopku pogajanj, med katerimi so obsežno izkoriščanje naravnih virov, zlasti zalog podzemne vode, za katero so bili sprejeti ukrepi.

                     (9)

                     Ocenjeno je bilo, da bo imela razširitev tarifnih preferencialov na proizvode s poreklom iz Zahodne Sahare na splošno pozitiven učinek za zadevno prebivalstvo. Pričakuje se, da se bo ta učinek v prihodnosti ohranil ali po možnosti še okrepil. Ocena kaže, da je mogoče z razširitvijo tarifnih preferencialov na proizvode iz Zahodne Sahare spodbuditi pogoje za naložbe ter spodbuditi njegov hiter in pomemben razcvet, ki bi ugodno vplival na lokalno zaposlovanje. Obstoj gospodarskih dejavnosti in proizvodnje v Zahodni Sahari, ki bi imele največje koristi od tarifnih preferencialov, določenih v pridružitvenem sporazumu, kaže, da bi neodobritev tarifnih preferencialov pomembno škodovala izvozu iz Zahodne Sahare, zlasti izvozu ribiških in kmetijskih proizvodov. Ocenjuje se, da bo odobritev tarifnih preferencialov pozitivno vplivala na gospodarski razvoj Zahodne Sahare, saj naj bi spodbudila naložbe.

                     (10)

                     Ob upoštevanju uvodnih izjav o privolitvi v sodbi Sodišča je Komisija v sodelovanju z Evropsko službo za zunanje delovanje izvedla vse razumne in možne ukrepe v dani situaciji, da je bilo ustrezno vključeno zadevno prebivalstvo, da se zagotovi njegova privolitev. Izvedena so bila široka posvetovanja in večina socialnih, ekonomskih in političnih deležnikov, ki so sodelovali v posvetovanjih, je izrazila naklonjenost razširitvi tarifnih preferencialov iz pridružitvenega sporazuma na Zahodno Saharo. Tisti, ki so razširitvi nasprotovali, so v bistvu menili, da bi se s takim sporazumom utrdil položaj Maroka na ozemlju Zahodne Sahare. Vendar nič v besedilu sporazuma ne navaja k temu, da se z njim priznava suverenost Maroka nad Zahodno Saharo. Unija bo sicer še naprej krepila prizadevanja v podporo procesu za mirno rešitev spora, ki so ga začeli Združeni narodi in se v njihovem okviru še vedno nadaljuje.

                     (11)

                     Komisija je zato v imenu Unije izpogajala sporazum v obliki izmenjave pisem med Evropsko unijo in Kraljevino Maroko o spremembi protokolov št. 1 in št. 4 k pridružitvenemu sporazumu (v nadaljnjem besedilu: sporazum), ki je bil parafiran 31. januarja 2018.

                     (12)

                     Sporazum prispeva k uresničitvi ciljev, ki jih Unija izpolnjuje na podlagi člena 21 Pogodbe o Evropski uniji.

                     (13)

                     Zato je primerno podpisati sporazum –

               SPREJEL NASLEDNJI SKLEP:

            Člen 1
            Podpis, v imenu Unije, sporazuma v obliki izmenjave pisem med Evropsko unijo in Kraljevino Maroko o spremembi protokolov št. 1 in št. 4 k Evro-mediteranskemu pridružitvenem sporazumu med Evropskimi skupnostmi in njihovimi državami članicami na eni strani ter Kraljevino Maroko na drugi strani (v nadaljnjem besedilu: sporazum) se odobri s pridržkom sklenitve navedenega sporazuma (3).

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis sporazuma v imenu Unije.

            Člen 3
            Ta sklep začne veljati na dan sprejetja.

            V Bruslju, 16. julija 2018

                  Za Svet

                  Predsednica

               F. MOGHERINI

            (1)  UL L 70, 18.3.2000, str. 2.

            (2)  Sodba Sodišča z dne 21. decembra 2016, Svet/Front Polisario, C-104/16 P, ECLI:EU:C:2016:973.

            (3)  Besedilo sporazuma bo objavljeno skupaj s sklepom o njegovi sklenitvi.


title: Sklep Komisije (EU) 2018/1905 z dne 28. novembra 2018 o predlagani državljanski pobudi z naslovom „Referendum na ravni EU o tem, ali evropski državljani želijo, da Združeno kraljestvo ostane ali odide!“ (notificirano pod dokumentarno številko C(2018) 8006)

text:
                  6.12.2018

                  SL

                  Uradni list Evropske unije

                  L 310/27

         SKLEP KOMISIJE (EU) 2018/1905
         z dne 28. novembra 2018
         o predlagani državljanski pobudi z naslovom „Referendum na ravni EU o tem, ali evropski državljani želijo, da Združeno kraljestvo ostane ali odide!“

               (notificirano pod dokumentarno številko C(2018) 8006)

         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 211/2011 Evropskega parlamenta in Sveta z dne 16. februarja 2011 o državljanski pobudi (1) in zlasti člena 4 Uredbe,
         ob upoštevanju naslednjega:

                     (1)

                     Predlagana pobuda z naslovom „Referendum na ravni EU o tem, ali evropski državljani želijo, da Združeno kraljestvo ostane ali odide!“ se glasi: „Vsi evropski državljani bi morali imeti možnost izraziti svoje politično mnenje, in sicer, ali želijo, da bi Združeno kraljestvo ostalo v Evropski uniji.“

                     (2)

                     Glavni cilji predlagane pobude so: „Ta referendum ni zavezujoč plebiscit, temveč javnomnenjska raziskava. Evropska komisija bi morala podpreti to javnomnenjsko raziskavo, ki bi vsem evropskim državljanom v vseh 28 državah članicah omogočila, da izrazijo željo, ali naj se brexit zgodi ali ne. Upamo, da lahko računamo na 100-odstotno podporo Evropske komisije, predvsem zato, ker ne moremo dopustiti, da so bili vsi evropski državljani na javnem referendumu zavedeni z obljubami in izjavami, ki nikakor ne odražajo resničnosti.“

                     (3)

                     Pogodba o Evropski uniji (v nadaljnjem besedilu: PEU) krepi državljanstvo Unije in nadalje krepi demokratično delovanje Unije; med drugim določa, da ima vsak državljan pravico sodelovati v demokratičnem življenju Unije prek evropske državljanske pobude.

                     (4)

                     Zato bi morali biti postopki in pogoji, potrebni za državljansko pobudo, jasni, preprosti, uporabniku prijazni in sorazmerni z naravo državljanske pobude, da bi spodbujali sodelovanje državljanov in prispevali k večji dostopnosti Unije.

                     (5)

                     Pravica vsake države članice do izstopa iz Evropske unije je zapisana v členu 50(1) PEU, ki določa, da se lahko vsaka država članica v skladu s svojimi ustavnimi pravili odloči za izstop iz Unije.

                     (6)

                     Čeprav Evropska komisija obžaluje odločitev Združenega kraljestva za izstop iz Evropske unije, kot so v skupni izjavi z dne 24. junija 2016 (2) izjavili predsednik Evropske komisije Jean-Claude Juncker, predsednik Evropskega parlamenta Martin Schulz, predsednik Evropskega sveta Donald Tusk in predsedujoči Svetu EU Mark Rutte, Pogodbe ne vsebujejo pravne podlage, ki bi dopuščala sprejetje pravnega akta v zvezi s postopkom odločanja znotraj države članice v povezavi z uradnim obvestilom o namenu te države članice, da v skladu s členom 50 PEU izstopi iz Unije.

                     (7)

                     Iz teh razlogov predlagana državljanska pobuda z naslovom „Referendum na ravni EU o tem, ali evropski državljani želijo, da Združeno kraljestvo ostane ali odide!“ ne sodi v okvir pristojnosti Komisije, da predloži predlog pravnega akta Unije za namene izvajanja Pogodb v smislu člena 4(2)(b) Uredbe v povezavi s točko 1 člena 2 Uredbe –

               SPREJELA NASLEDNJI SKLEP:

            Člen 1
            Potrditev prijave predlagane pobude z naslovom „Referendum na ravni EU o tem, ali evropski državljani želijo, da Združeno kraljestvo ostane ali odide!“ se zavrne.

            Člen 2
            Ta sklep je naslovljen na organizatorje (člane državljanskega odbora) predlagane državljanske pobude z naslovom „Referendum na ravni EU o tem, ali evropski državljani želijo, da Združeno kraljestvo ostane ali odide!“, ki jih zastopata Erich Hutter in Tanja Glušič, ki delujeta kot kontaktni osebi.

            V Bruslju, 28. novembra 2018

                  Za Komisijo

               Frans TIMMERMANS

                  Podpredsednik

            (1)  UL L 65, 11.3.2011, str. 1.

            (2)  http://europa.eu/rapid/press-release_STATEMENT-16-2329_sl.htm.


Odločba Komisije z dne 29/11/2018 o razglasitvi združljivosti koncentracije s skupnim trgom (Zadeva št. COMP/M.9087 - Mondi Štětí a.s / Holzindustrie Maresch GmbH / ECO-INVESTMENT a.s.) v skladu z Uredbo Sveta (ES) št. 139/2004 (Besedilo v nemškem jeziku je edino verodostojno)


title: Sklep

text:
                  9.1.2019

                  SL

                  Uradni list Evropske unije

                  C 8/1

         SKLEP
         (2019/C 8/01)
         GENERALNI SEKRETAR EVROPSKEGA PARLAMENTA –

                     —

                     OB UPOŠTEVANJU Uredbe Sveta (EGS, Euratom, ESPJ) št. 259/68 (1), kot je bila spremenjena z Uredbo Evropskega parlamenta in Sveta (ES, Euratom) št. 1023/2013 z dne 22. oktobra 2013 o spremembi Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije (2), zlasti člena 30 teh predpisov,

                     —

                     OB UPOŠTEVANJU sklepa predsedstva Evropskega parlamenta z dne 13. januarja 2014 o prenosu pooblastil organa za imenovanje in organa, ki je pooblaščen za sklepanje pogodb o zaposlitvi,

                     —

                     OB UPOŠTEVANJU dejstva, da 31. decembra 2018 poteče veljavnost naslednjim rezervnim seznamom Evropskega parlamenta:
                     AD/1/13, AST/4/11, AST/1/13, PE/168/S, PE/171/S, PE/185/S, PE/186/S;

                     —

                     OB UPOŠTEVANJU mnenja skupnega odbora, sprejetega na seji 24. oktobra 2018 –

               SKLENE

            Edini člen
            Veljavnost rezervnih seznamov:
            AD/1/13, AST/4/11, AST/1/13, PE/168/S, PE/171/S, PE/185/S, PE/186/S
            se podaljša do 31. decembra 2019.

            V Luxembourgu, 30. novembra 2018

               Klaus WELLE

                  Generalni sekretar

            (1)  UL L 56, 4.3.1968, str. 1.

            (2)  UL L 287, 29.10.2013, str. 15.


title: Sklep Sveta (EU) 2019/52 z dne 20. decembra 2018 o pooblastilu za začetek pogajanj za sporazum o spremembi obstoječe tarifne kvote za perutnino in perutninske proizvode ter spremembi obstoječega tarifnega režima za druge kose perutnine, določenega v Prilogi I-A k poglavju 1 Sporazuma o pridružitvi med Evropsko unijo in njenimi državami članicami na eni strani ter Ukrajino na drugi strani

text:
                  14.1.2019

                  SL

                  Uradni list Evropske unije

                  L 10/62

         SKLEP SVETA (EU) 2019/52
         z dne 20. decembra 2018
         o pooblastilu za začetek pogajanj za sporazum o spremembi obstoječe tarifne kvote za perutnino in perutninske proizvode ter spremembi obstoječega tarifnega režima za druge kose perutnine, določenega v Prilogi I-A k poglavju 1 Sporazuma o pridružitvi med Evropsko unijo in njenimi državami članicami na eni strani ter Ukrajino na drugi strani
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti prvega pododstavka člena 204(4) v povezavis členom 218(3) in (4) Pogodbe,
         ob upoštevanju priporočila Evropske komisije,
         ob upoštevanju naslednjega:

                     (1)

                     Sporazum o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (1) (v nadaljnjem besedilu: Sporazum o pridružitvi) je bil podpisan v Bruslju 21. marca in 27. junija 2014. Začasno se uporablja od 1. januarja 2016, veljati pa je začel 1. septembra 2017.

                     (2)

                     Iz Ukrajine so bili od sredine leta 2016 v Unijo uvoženi kosi perutnine nove vrste iz tarifnih postavk KN 0207 13 70 (drugi kosi, sveži ali ohlajeni) in KN 0207 14 70 (drugi kosi, zamrznjeni). Ta uvoz se je v prvih šestih mesecih leta 2018 močno povečal in dosegel 25 000 ton. V skladu s Sporazumom o pridružitvi lahko ta uvoz vstopi na trg Unije po stopnji dajatve nič in brez kakršnih koli količinskih omejitev.

                     (3)

                     Nova vrsta kosov perutnine obsega tradicionalno razrezane prsi s pritrjenim zgornjim delom peruti in se po minimalni obdelavi v Uniji lahko trži kot perutninske prsi. Zaradi neomejenega uvoza takih kosov zato obstaja tveganje, da se bodo spodkopavali pogoji, pod katerimi se lahko v Unijo v skladu s Sporazumom o pridružitvi uvažajo tradicionalno razrezani kosi perutninskih prsi, zlasti količinske omejitve v obliki tarifne kvote.

                     (4)

                     Zato bi bilo treba začeti pogajanja za sklenitev sporazuma o spremembi Sporazuma o pridružitvi glede obsega tarifne kvote za perutnino in perutninske proizvode ter ponovne uvedbe stopnje države z največjimi ugodnostmi za uvoz iz Ukrajine, ki presega navedeno tarifno kvoto –

               SPREJEL NASLEDNJI SKLEP:

            Člen 1
            Komisija je pooblaščena, da se v imenu Unije pogaja o spremembi tarifnega seznama Unije za tarifni postavki KN 0207 13 70 (drugi kosi, sveži ali ohlajeni) in KN 0207 14 70 (drugi kosi, zamrznjeni) iz Priloge I-A k poglavju 1 ter tarifne kvote za perutnino in perutninske proizvode iz Dodatka k Prilogi I-A k Sporazumu o pridružitvi.

            Člen 2
            Pogajanja potekajo na podlagi pogajalskih smernic Sveta, kakor so določene v dodatku k temu sklepu.

            Člen 3
            Pogajanja potekajo v posvetovanju z Odborom za trgovinsko politiko, kot je določeno v tretjem pododstavku člena 207(3) Pogodbe o delovanju Evropske unije.

            Člen 4
            Ta sklep je naslovljen na Komisijo.

            V Bruslju, 20. decembra 2018

                  Za Svet

                  Predsednica

               E. KÖSTINGER

            (1)  UL L 161, 29.5.2014, str. 3.


Odločba Komisije z dne 20/12/2018 o razglasitvi združljivosti koncentracije s skupnim trgom (Zadeva št. COMP/M.9127 - Carlyle Partners VII Cayman, L.P. / Sedgwick, Inc.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 17/12/2018 o razglasitvi združljivosti koncentracije s skupnim trgom (Zadeva št. COMP/M.9152 - BCEC Management X Limited / Adria Luxco S.a r.l.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 25/01/2019 o razglasitvi združljivosti koncentracije s skupnim trgom (Zadeva št. COMP/M.9174 - AUNDE Group SE / Brose Fahrzeugteile GmbH & Co. KG, Coburg) v skladu z Uredbo Sveta (ES) št. 139/2004 (Besedilo v nemškem jeziku je edino verodostojno)


title: Sklep Sveta (EU) 2017/2209 z dne 25. septembra 2017 o podpisu, v imenu Unije, in začasni uporabi Sporazuma o znanstvenem in tehnološkem sodelovanju med Evropsko unijo in Ljudsko demokratično republiko Alžirijo, v katerem so določeni pogoji za sodelovanje Ljudske demokratične republike Alžirije v partnerstvu na področju raziskav in inovacij v Sredozemlju (PRIMA)

text:
               1.12.2017

               SL

               Uradni list Evropske unije

               L 316/1

         SKLEP SVETA (EU) 2017/2209
   z dne 25. septembra 2017
   o podpisu, v imenu Unije, in začasni uporabi Sporazuma o znanstvenem in tehnološkem sodelovanju med Evropsko unijo in Ljudsko demokratično republiko Alžirijo, v katerem so določeni pogoji za sodelovanje Ljudske demokratične republike Alžirije v partnerstvu na področju raziskav in inovacij v Sredozemlju (PRIMA)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 186 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Sklep (EU) 2017/1324 Evropskega parlamenta in Sveta (1) določa sodelovanje Unije v partnerstvu na področju raziskav in inovacij v Sredozemlju (v nadaljnjem besedilu: program PRIMA), ki ga skupaj izvaja več držav članic.

               (2)

               Cilj programa PRIMA je izvajanje skupnega programa za okrepitev raziskovalnih in inovacijskih zmogljivosti ter razvoj znanja in skupnih inovativnih rešitev za agroživilske sisteme, da bi dosegli njihovo trajnost, ter za celostno oskrbo in gospodarjenje z vodo v Sredozemlju, da bi ti sistemi ter ta oskrba in gospodarjenje postali odpornejši proti podnebnim spremembam, učinkovitejši, stroškovno učinkovitejši ter bolj okoljsko in socialno trajnostni ter bi prispevali k odpravljanju težav, povezanih s pomanjkanjem vode, prehransko varnostjo, prehrano, zdravjem, dobrim počutjem in migracijami, vse od njihovega izvora.

               (3)

               Program PRIMA bodo skupaj in pod enakimi pogoji izvajale številne države članice in tretje države (v nadaljnjem besedilu: sodelujoče države) z visoko ravnjo zavezanosti k znanstvenemu, upravljavskemu in finančnemu povezovanju.

               (4)

               Ljudska demokratična republika Alžirija (v nadaljnjem besedilu: Alžirija) je izrazila željo, da se pridruži programu PRIMA kot sodelujoča država, ki je enakopravna z državami članicami in tretjimi državami, pridruženimi okvirnemu programu za raziskave in inovacije (2014–2020) Obzorje 2020, ki sodelujejo v programu PRIMA.

               (5)

               V skladu s členom 1(2) Sklepa (EU) 2017/1324 Alžirija postane sodelujoča država v programu PRIMA s sklenitvijo mednarodnega sporazuma o znanstvenem in tehnološkem sodelovanju z Unijo, v katerem so določeni pogoji za sodelovanje Alžirije v programu PRIMA.

               (6)

               Svet je 30. maja 2017 pooblastil Komisijo, da v imenu Unije začne pogajanja z Alžirijo o Sporazumu o znanstvenem in tehnološkem sodelovanju med Evropsko unijo in Ljudsko demokratično republiko Alžirijo, v katerem so določeni pogoji za sodelovanje Ljudske demokratične republike Alžirije v partnerstvu na področju raziskav in inovacij v Sredozemlju (PRIMA) (v nadaljnjem besedilu: Sporazum), pod pogojem sprejetja Sklepa (EU) 2017/1324. Pogajanja so se uspešno zaključila s parafiranjem Sporazuma.

               (7)

               Sporazum bi bilo treba podpisati.

               (8)

               Da bi Alžirija v programu PRIMA lahko sodelovala od njegovega začetka, bi bilo treba Sporazum uporabljati začasno do zaključka postopkov, potrebnih za začetek njegove veljavnosti –

         SPREJEL NASLEDNJI SKLEP:
   Člen 1
   Podpis Sporazuma o znanstvenem in tehnološkem sodelovanju med Evropsko unijo in Ljudsko demokratično republiko Alžirijo, v katerem so določeni pogoji za sodelovanje Ljudske demokratične republike Alžirije v partnerstvu na področju raziskav in inovacij v Sredozemlju (PRIMA), v imenu Unije, se odobri s pridržkom sklenitve navedenega sporazuma.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e) za podpis Sporazuma v imenu Unije.
   Člen 3
   Sporazum se začasno uporablja od podpisa Sporazuma do zaključka postopkov, potrebnih za začetek njegove veljavnosti.
   Člen 4
   Ta sklep začne veljati na dan sprejetja.

      V Bruslju, 25. septembra 2017

            Za Svet

            Predsednik

         M. MAASIKAS

      (1)  Sklep (EU) 2017/1324 Evropskega parlamenta in Sveta z dne 4. julija 2017 o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic (UL L 185, 18.7.2017, str. 1).